recursal/SuperWikiNEXT-32B huggingface dataset:
**রেখা মনহরলাল দোশীত** ভারতের বিহার রাজ্যের পাটনা হাইকোর্টের প্রধান বিচারপতি ছিলেন।

প্রারম্ভিক জীবন এবং কর্মজীবন
----------------------------

দোশিত ভারতের গুজরাতের রাজকোটে ১৩ ডিসেম্বর ১৯৫২ সালে জন্মগ্রহণ করেন।   তিনি আহমেদাবাদের স্যার এলএ শাহ ল কলেজ থেকে বিজ্ঞানে এবং বোম্বে ইউনিভার্সিটি থেকে আইনে স্নাতক হন। তিনি ১৯৭৭ সালে একজন আইনজীবী হিসাবে তার কর্মজীবন শুরু করেন। ১৯৯৫ সালে, তিনি গুজরাত হাইকোর্টে বিচারপতি হিসাবে নিযুক্ত হন। ২১ জুন ২০১০-এ, দোষিত পাটনা হাইকোর্টের প্রধান বিচারপতি হিসেবে পদোন্নতি পান,  এবং এইভাবে তিনি পাটনা হাইকোর্টের প্রথম মহিলা প্রধান বিচারপতি হন।

তথ্যসূত্র
---------

1. 1 2  "Hon'ble The Chief Justice Miss Rekha Manharlal Doshit"। Patna High Court। ৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৪।
2. ↑  "Woman Chief Justice for Patna High Court"। *The Hindu*। ১৭ জুন ২০১০। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৪।
3. ↑  "Justice Rekha Doshit sworn in as Chief Justice of Patna HC"। *Hindustan Times*। ২৩ জুন ২০১০। ১৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৪।
**উইলিয়াম হেনরি ম্যাথুস ডিকি রিচার্ডস** (ইংরেজি: Dicky Richards; জন্ম: ২৬ মার্চ, ১৮৬২ - মৃত্যু: ৪ জানুয়ারি, ১৯০৩) কেপ উপনিবেশের গ্রাহামসটাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন **ডিকি রিচার্ডস**।

প্রথম-শ্রেণীর ক্রিকেট
---------------------

১৮৮৮-৮৯ মৌসুম থেকে ডিকি রিচার্ডসের প্রথম-শ্রেণীর খেলোয়াড়ী জীবন চলমান ছিল। ওয়েস্টার্ন প্রভিন্সের নির্ভরযোগ্য ব্যাটসম্যানের মর্যাদা পেয়েছেন ডিকি রিচার্ডস। একমাত্র টেস্টে অংশগ্রহণই তার একমাত্র প্রথম-শ্রেণীর ক্রিকেটে অংশগ্রহণ ছিল। দক্ষিণ আফ্রিকায় প্রথম-শ্রেণীর খেলা প্রচলনের পূর্বে ওয়েস্টার্ন প্রভিন্সের সদস্যরূপে বেশ কয়েকটি প্রাদেশিক খেলায় অংশ নিয়েছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডিকি রিচার্ডস। ২৫ মার্চ, ১৮৮৯ তারিখে কেপ টাউনে সফরকারী ইংল্যান্ড দলের বিপক্ষে দক্ষিণ আফ্রিকার ইতিহাসের উদ্বোধনী টেস্টে দলীয় সঙ্গীদের সাথে একযোগে অভিষেক ঘটে তার। এটিই তার একমাত্র টেস্টে অংশগ্রহণ ছিল।

খেলাটি ১৮৮৮-৮৯ মৌসুমে স্যার সি. অব্রে স্মিথের নেতৃত্বাধীন দলের বিপক্ষে দ্বিতীয় খেলার ছিল। ঐ সময়ে দলটি সি. এ. স্মিথ একাদশ হিসেবে পরিচিত ছিল। পরবর্তীকালে এমসিসি দলের পূর্ণাঙ্গ সফরের মর্যাদা লাভ করে। কেপটাউনের নিউল্যান্ডসে অনুষ্ঠিত খেলায় মন্টি বাউডেন সফরকারী দলের নেতৃত্বে ছিলেন। সাত নম্বরে ব্যাটিংয়ে নেমে ০ ও ৪ রান তুলেন। ঐ খেলায় দক্ষিণ আফ্রিকা দলের ইনিংস ৪৭ ও ৪৩ রানে নিজেদেরকে গুটিয়ে ফেললে ইনিংস ও ২০২ রানে পরাভূত হয়। এ খেলাটিই ডিকি রিচার্ডসের একমাত্র প্রথম-শ্রেণীর ক্রিকেট খেলা ছিল।

ব্যক্তিগত জীবন
--------------

৪ জানুয়ারি, ১৯০৩ তারিখে মাত্র ৪০ বছর বয়সে কেপ প্রদেশের ওয়াইনবার্গ এলাকায় ডিকি রিচার্ডসের দেহাবসান ঘটে। রিচার্ডসের দুই ভ্রাতা যোসেফ রিচার্ডস ও আলফ্রেড রিচার্ডস ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশ নিয়েছেন। তন্মধ্যে আলফ্রেড রিচার্ডস ১৮৯৫-৯৬ মৌসুমে দক্ষিণ আফ্রিকার পক্ষে একবার টেস্ট খেলায় অংশগ্রহণ করেছেন।

তথ্যসূত্র
---------

1. ↑  "Other Matches Played by Dicky Richards"। www.cricketarchive.com। সংগ্রহের তারিখ ২০১২-০৪-০৬। [*স্থায়ীভাবে অকার্যকর সংযোগ*]
2. ↑  "Dicky Richards"। www.cricketarchive.com। সংগ্রহের তারিখ ২০১২-০৪-০৬।
3. ↑  "Scorecard: South Africa v England"। www.cricketarchive.com। ১৮৮৯-০৩-২৫। সংগ্রহের তারিখ ২০১২-০৪-০৬।

আরও দেখুন
---------

* ডিকি বার্ড
* বার্নার্ড ট্যানক্রেড
* সানফয়েল সিরিজ
* এক টেস্টের বিস্ময়কারী
* ইস্টার্ন প্রভিন্স ক্রিকেট দল
* আন্তর্জাতিক ক্রিকেটে অংশগ্রহণকারী পরিবারের তালিকা
* ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

বহিঃসংযোগ
---------

* ইএসপিএনক্রিকইনফোতে ডিকি রিচার্ডস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডিকি রিচার্ডস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**জ্যাকব টাওয়ার** বাংলাদেশের দক্ষিণাঞ্চলের ভোলা দ্বীপের চরফ্যাশন শহরে অবস্থিত পর্যটকদের জন্য নির্মিত একটি ওয়াচ টাওয়ার। এ টাওয়ার থেকে চারপাশের ১০০ বর্গকিলোমিটার এলাকা পর্যন্ত প্রাকৃতিক সৌন্দর্য উপভোগ করা যায়। এটি বাংলাদেশ ও উপমহাদেশের সবচেয়ে উঁচু ওয়াচ টাওয়ার গুলোর মধ্যে একটি। আইফেল টাওয়ারের আদলে নির্মিত ১৬ তলা বিশিষ্ট এই ওয়াচ টাওয়ারে প্রতিটি তলায় ৫০ জন ও পুরো টাওয়ারে ৫০০ জন দর্শক অবস্থান করতে পারবেন।

অবস্থান
-------

ভোলা জেলা শহর থেকে ৭০ কিলোমিটার দূরে বঙ্গোপসাগরের উপকূল ঘেঁষে উপজেলা শহর চরফ্যাশন কলেজ রোডে খাসমহল মসজিদের সামনে ওয়াচ টাওয়ারটি অবস্থিত।

নামকরণ
------

নির্মাণের শুরুতে এর নাম জ্যাকব টাওয়ার ছিলো না। গত ১৮ মে ২০১৭ নির্মাণাধীন টাওয়ার পরিদর্শনে এসে সাবেক বাণিজ্যমন্ত্রী তোফায়েল আহমেদ টাওয়ারটির নির্মাণশৈলী আর নান্দনিক সৌন্দর্যে অভিভূত হয়ে তিনি এর নাম দেন ‘জ্যাকব টাওয়ার’। ভোলা-৪ আসনের সংসদ সদস্য আবদুল্লাহ আল ইসলাম জ্যাকবের নামে টাওয়ারটির নামকরণ করা হয়।

নির্মাণ ও গঠন
-------------

২০১৩ সালের ফেব্রুয়ারিতে এই টাওয়ার নির্মাণের কাজ শুরু হয়। টাওয়ার নির্মাণে ব্যয় হয় প্রায় ২০ কোটি টাকা। এর উচ্চতা ২২৫ ফুট। ১ একর জমিতে টাওয়ার নির্মাণ প্রকল্প বাস্তবায়ন করেছে চরফ্যাশন পৌরসভা। টাওয়ারটির নকশা করেছেন স্থপতি কামরুজ্জামান লিটন। মাটির ৭৫ ফুট নিচ থেকে ঢালাই-পাইলিং ফাউন্ডেশনের ওপর সম্পূর্ণ ইস্পাত নির্মিত এই টাওয়ার ৮ মাত্রার ভূমিকম্প সহ্য করতে পারে। ভূমির উপর থেকে টাওয়ারের ওপরে অবস্থিত গম্বুজ আকৃতির ওয়াচ পয়েন্ট পর্যন্ত চারদিকে অ্যালুমিনিয়ামের ওপর রয়েছে ৫ মিলিমিটার ব্যাসের স্বচ্ছ কাঁচ। এর চূড়ায় ওঠার জন্য সিঁড়ির পাশাপাশি রয়েছে ক্যাপসুল লিফট। টাওয়ার চূড়ায় স্থাপন করা হয়েছে উচ্চক্ষমতার বাইনোকুলার। এর সাহায্যে পর্যটকরা দূরবর্তী স্থান দেখতে পারবেন।

পর্যটন
------

জ্যাকব টাওয়ারের শীর্ষ থেকে আশেপাশে প্রায় ১০০ বর্গকিলোমিটার এলাকা দেখা যায়। দূরের স্থান স্পষ্ট ভাবে দেখার জন্য বাইনোকুলারের ব্যবস্থা রয়েছে। এখানে থেকে দেখা যাবে সংরক্ষিত বনাঞ্চল চর কুকরি-মুকরি, তারুয়া সৈকত, স্বপ্নদ্বীপ মনপুরার চর পিয়াল, হাতিয়ার নিঝুম দ্বীপ আর বঙ্গোপসাগর।

চিত্র
-----

* জ্যাকব টাওয়ারের উপর থেকে দেখা ফ্যাশন চত্বরজ্যাকব টাওয়ারের উপর থেকে দেখা ফ্যাশন চত্বর

তথ্যসূত্র
---------

1. ↑  "জ্যাকব টাওয়ার ঘিরে এ যেন পর্যটন মেলা"। কালের কন্ঠ। ২০১৮-০৮-৩১। ২০১৮-০৯-০৩ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।
2. ↑  "উপমহাদেশের সর্বোচ্চ ওয়াচ টাওয়ার ভোলায়"। । ২০২০-১২-২৮ তারিখে মূল থেকে আর্কাইভ করা। সংগ্রহের তারিখ ২০২০-১২-০৮।  `|ওয়েবসাইট=` এ বহিঃসংযোগ দেয়া (সাহায্য)
3. ↑  "ভোলায় দক্ষিণ-পূর্ব এশিয়ার সর্বাধুনিক জ্যাকব টাওয়ারের উদ্বোধন আজ | banglatribune.com"। *বাংলা ট্রিবিউন*। ২০১৮-০৮-০১ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।
4. ↑  "পর্যটন সম্ভাবনার দ্বার খুলবে চরফ্যাশন জ্যাকব টাওয়ার"। *যুগান্তর*। ২০২০-১২-২৮ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।
5. ↑  "খুলে দেওয়া হচ্ছে জ্যাকব টাওয়ার, প্রবেশ ফি ১০০০ টাকা"। *আমাদের সময়*। ২০২০-১২-২৮ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।
6. ↑  "পর্যটনে নতুন দিগন্ত জ্যাকব টাওয়ার: রাষ্ট্রপতি"। *ঢাকা টাইমস*। ২০২০-১২-২৮ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।
**পারাদ্বীপ তেল শোধনাগার** বা **পারাদ্বীপ রিফাইনারি** হল ওড়িশা রাজ্যের পারাদ্বীপ শহরে ইন্ডিয়ান অয়েল কর্পোরেশন কর্তৃক প্রতিষ্ঠিত ১১তম তেল শোধনাগার। এই শোধনাগারের উৎপাদন ক্ষমতা ১৫ এমএমটিপিএ।

ইতিহাস
------

পারাদ্বীপ তেল শোধনাগার হল ইন্ডিয়ান ওয়েল-এর ১১ তম তেল শোধনাগার। ৭ ফেব্রুয়ারি ২০১৬ সালে প্রধানমন্ত্রী শ্রী নরেন্দ্র মোদি জাতির এই কাজে নিবেদিত ছিলেন। পূর্ব ভারতের *জ্বালানি প্রবেশদ্বারা* হিসাবে বিবেচিত, ১৫ এমএমপিএপিএ ক্ষমতার শোধনাগারটি আনুমানিক ₹৩৪,৫৫৫ কোটি টাকা মূল্যের ভিত্তিতে স্থাপন করা হয়েছে। ২০০২ সালের মে মাসে সাবেক প্রধানমন্ত্রী অটল বিহারী বাজপেয়ী তেল শোধনাগারর ভিত্তিপ্রস্তর স্থাপন করা হয়েছিল।

নির্মাণ
-------

কর্মকর্তারা জানান, তেল শোধনাগারের নির্মাণকাজে ২৮ লাখ টন ইস্পাত ব্যবহার করা হয়েছে, যা ৩০ টি আইফেল টাওয়ার বা প্রায় ৩৫০ টি রাজধানী ট্রেনের সমতুল্য একটি বিশাল কাজ ছিল। এর মধ্যে ১১.৬ লক্ষ ঘনমিটার কংক্রিটি ব্যবহৃত হয়েছে, যা দুবাইয়ের বুর্জ খলিফায় ব্যবহৃত মোট কংক্রিটের ৩ গুণের সমান।

২,৪০০ কিলোমিটার পাইপ ব্যবহার করা হয়েছে, যা প্রায় গঙ্গার দৈর্ঘ্যের সমান। একটি মার্সেডিজ-বেনজ এস-ক্লাস গাড়ি তেল শোধনাগারে ব্যবহৃত ১২৬ ইঞ্চির বৃহত্তম ব্যাসের পাইপলাইনের মধ্য দিয়ে যেতে পারে।

উদ্বোধন
-------

তেল শোধনাগারটির ২০১৩ সালের তৃতীয় ত্রৈমাসিকে উৎপাদন শুরু করার প্রত্যাশা ছিল। বিলম্বের কারণে তেল শোধনাগার প্রকল্পের খরচ ২.৫% বৃদ্ধি পেয়েছিল। অবশেষে ৭ ফেব্রুয়ারি ২০১৬ সালে প্রধানমন্ত্রী নরেন্দ্র মোদি তেল শোধনাগারটির উদ্বোধন করেন।

রাজ্য সমর্থন
------------

প্রকল্পের উদ্বোধনের তারিখ থেকে ১১ বছর মেয়াদে তেল শোধনাগারের পণ্যগুলিকে ওড়িশা সরকার বিক্রয় কর থেকে মুক্ত করেছে। এছাড়া, রাজ্য সরকার সিএসটি সংগ্রহে ৩০ বছরের ছাড়ের অনুমতি দিয়েছে।

তথ্যসূত্র
---------

1. ↑  India, Press Trust of (৭ ফেব্রুয়ারি ২০১৬)। "PM inaugurates Indian Oil's Paradip refinery"। সংগ্রহের তারিখ ২২ অক্টোবর ২০১৬ – Business Standard-এর মাধ্যমে।
2. ↑  "Paradip Refinery likely to be ready by November 2013"। newstrackindia.com। সংগ্রহের তারিখ মার্চ ২০, ২০১৩।
3. ↑  "IOCL confident to start Paradip refinery by Oct-Dec 2013"। *Business Standard*। ৪ অক্টোবর ২০১২। সংগ্রহের তারিখ ২৪ জানুয়ারি ২০১৩।

বহিঃসংযোগ
---------

* ইন্ডিয়ান ওয়েল রিফাইনারী  ওয়েব্যাক মেশিনে আর্কাইভকৃত ১১ জানুয়ারি ২০১৯ তারিখে

| * দে
* স
ভারতের তেল শোধনাগার |
| --- |
| সরকারি | 

|  |  |
| --- | --- |
| আইওসিএল | 
* গুজরাত তেল শোধনাগার
* হলদিয়া তৈল শোধনাগার
* মথুরা তেল শোধনাগার
* পারাদ্বীপ তেল শোধনাগার
* পানিপথ তেল শোধনাগার
* বড়উনি তেল শোধনাগার
* বঙাইগাঁও তেল শোধনাগার
* গুয়াহাটি তেল শোধনাগার
* ডিগবয় তেল শোধনাগার

 |
| ওএনজিসি | 
* ম্যাঙ্গালোর রিফাইনারি ও পেট্রোকেমিক্যালস
* তাঁতিপাকা তেল শোধনাগার

 |
| এইচপিসিএল | 
* মুম্বই তেল শোধনাগার
* বিশাখাপত্তনম তেল শোধনাগার
* বাড়মীর তেল শোধনাগার
* গুরু গোবিন্দ সিং তেল শোধনাগার

 |
| সিপিসিএল | 
* মানালি তেল শোধনাগার
* নাগাপত্তনম তেল শোধনাগার

 |
| বিপিসিএল | 
* মুম্বই তেল শোধনাগার (বিপিসিএল)
* নুমালিগড় তেল শোধনাগার

 |

 |
| বেসরকারি | 

|  |  |
| --- | --- |
| আরআইএল | 
* জামনগর তেল শোধনাগার (এসইজেড)
* জামনগর তেল শোধনাগার (ডিএটি)

 |
| এনই | 
* নায়ার এনার্জি তেল শোধনাগার

 |

 |
**মণ্ণিবক্কম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ-পশ্চিম প্রান্তে অবস্থিত একটি লোকালয়৷ মণ্ণিবক্কম বণ্ডলুর ও মুড়িশূরের মধ্যবর্তী স্থানে তাম্বরম থেকে ৭.৫ কিলোমিটার ও বণ্ডলুর থেকে ২ কিলোমিটার দূরে অবস্থিত৷ এটি চেন্নাই মহানগর অঞ্চলের চেন্নাই নগরোন্নয়ন কর্তৃৃপক্ষের অধীন৷  লোকালয়টি ওরগড়ম, শ্রীপেরুম্বুদুর, মারাইমালাইনগর ও মাহিন্দ্রা ওয়ার্ল্ড সিটির মতো শিল্পসমৃৃদ্ধ অঞ্চলগুলির সাথে সড়ক ও রেলপথে যুক্ত৷

পরিবহন
------

বণ্ডলুর রেলওয়ে স্টেশন বণ্ডলুরের নিকটতম রেলস্টেশন৷ অন্যান্য নিকটবর্তী স্টেশনগুলি হলো উরবক্কম, পেরুঙ্গলতুর, গুড়ুবাঞ্চেরি ও তাম্বরম রেলওয়ে স্টেশন৷ প্রস্তাবিত কীলমবক্কম বাস টার্মিনাসটি মণ্ণিবক্কম থেকে ৫ কিলোমিটার দূরে অবস্থিত৷ এই টার্মিনাল থেকে দক্ষিণ ও দক্ষিণ শহরতলি যাওয়ার বাস পরিষেবা চালু হবে৷ আউটার রিং রোড মণ্ণিবক্কমের ওপর দিয়ে দীর্ঘায়িত৷ বেঙ্গালুরু থেকে চেন্নাইগামী ৪৮ নং জাতীয় সড়কও নিকটবর্তী৷ চেন্নাই বিমানবন্দর মেট্রো স্টেশন থেকে কীলমবক্কম বাস টার্মিনাস অবধি একটি পথ প্রস্তাবিত করা হয়েছে৷

জনসংখ্যার উপাত্ত
----------------

২০১১ খ্রিটাব্দে ভারতের জনগণনা অনুযায়ী মণ্ণিবক্কমের মোট জনসংখ্যা ১৩,৩০৮ জন, যেখানে ৬,৭০০ জন পুরুষ ও ৬,৬০৮ জন নারী৷ অর্থাৎ প্রতিহাজার পুরুষে ৯৮৬ জন নারীর বাস৷ মোট পরিবার সংখ্যা ৩,২৬২ টি৷ ছয় বছর অনূর্ধ্ব শিশু সংখ্যা ১,৪৮৩, যা মোট জনসংখ্যার ১১.১৪ শতাংশ৷ শিশুদের মধ্যে শিশুপুত্র ৭৬৫ জন ও শিশুকন্যা ৭১৮ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৩৯ জন শিশুকন্যা৷ মণ্ণিবক্কমের মোট সাক্ষরতার হার ৮৬.৩১ শতাংশ, যেখানে পুরুষ সাক্ষরতার হার ৯০.৭৮ শতাংশ ও নারী সাক্ষরতার হার ৮১.৮০ শতাংশ৷ জনসংখ্যার ২৩.৩৮ শতাংশ তথা ৩,১১২ জন তফসিলি জাতি ও ২.৯৩ শতাংশ তথা ৩৯০ জন তফসিলি উপজাতির অন্তর্ভুক্ত৷ মোট শ্রমজীবী ৫,২৯৪ জন, যার মধ্যে ৩,৬৯৬ জন মূল শ্রমজীবী ও ১,৫৯৮ জন প্রান্তিক শ্রমজীবী৷

তথ্যসূত্র
---------

1. ↑
2. ↑  Dec 10, Yogesh Kabirdoss / TNN / Updated:; 2018; Ist, 11:13। "Kilambakkam bus terminus to cost goverment Rs 108 crore more - Chennai News - Times of India"। *The Times of India*।
3. ↑  Dec 10, U. Tejonmayam / TNN /; 2018; Ist, 06:43। "Metro initiates feasibility study for airport-Kilambakkam line - Chennai News - Times of India"। *The Times of India*।
4. ↑  "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।
5. ↑  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
6. ↑
**পারিজাত কুসুম চাকমা** (১৯৪৬ – ২৮ মার্চ ১৯৯৮) বাংলাদেশের রাঙ্গামাটির একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।

জীবনী
-----

পারিজাত কুসুম চাকমা ১৯৪৬ সালে জন্মগ্রহণ করেন। ১৯৬৯ সালে তিনি স্নাতক হন। তিনি শাহ উচ্চ বিদ্যালয় ও রূপকারী উচ্চ বিদ্যালয়ে শিক্ষকতা করেছেন। এছাড়া, তিমি কাচালং উচ্চ বিদ্যালয়ের প্রধান শিক্ষক হিসেবেও দায়িত্ব পালন করেছেন।

পারিজাত কুসুম চাকমা ১৯৮৯ সালে রাঙ্গামাটি পার্বত্য জেলা পরিষদের সদস্য হিসেবে নির্বাচিত হয়েছিলেন। ১৯৯২ সালে তিনি রাঙ্গামাটি পার্বত্য জেলা পরিষদের চেয়ারম্যান হিসেবে নির্বাচিত হন। ১৯৯৬ সালে তিনি ষষ্ঠ জাতীয় সংসদ নির্বাচনে পার্বত্য রাঙ্গামাটি আসনের সাংসদ হিসেবে নির্বাচিত হয়েছিলেন।

পারিজাত কুসুম চাকমা ১৯৯৮ সালের ২৮ মার্চ ৫১ বছর বয়সে মৃত্যুবরণ করেন।

তথ্যসূত্র
---------

1. 1 2 3 4  "বিখ্যাত ব্যক্তিত্ব"। *www.rangamati.gov.bd*। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।
2. ↑  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
**সাঈদ উদ্দীন আহমেদ** (জন্মঃ অক্টোবর ২২, ১৯৩১ রাজশাহী; মৃত্যুঃ ২৮শে ফেব্রুয়ারি, ২০১৪) তদানিন্তন পূর্ব পাকিস্তানের ভাষা আন্দোলনের অন্যতম ভাষা সংগ্রামী।

ভাষা আন্দোলনের ভূমিকা
---------------------

১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়। ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি।

কর্মজীবন
--------

সাইদ উদ্দিন আহমদ আইনজীবী হিসেবে কাজ শুরু করলেও সাংবাদিক হিসেবেও কাজ করেন। তিনি রাজশাহী প্রেসক্লাবের অন্যতম প্রতিষ্ঠাতা ছিলেন । তিনি ইত্তেফাক, সংবাদ, ডেইলি পিপল, ডেইলি মর্নিং পোস্ট ও অবজারভারসহ বেশ কয়েকটি সংবাদপত্রে কাজ করেছেন।

মৃত্যু
------

ভাষা সংগ্রামী সাঈদ উদ্দীন আহমেদ ২০১৪ খ্রিষ্টাব্দের ২৮শে ফেব্রুয়ারি শুক্রবার রাত ৩টার দিকে বার্ধক্যজনিত কারণে নানা রোগে আক্রান্ত হয়ে চিরবিদায় নেন। রাজশাহী মেডিকেল কলেজ হাসপাতালে চিকিৎসাধীন অবস্থায় তার মৃত্যু হয়। মৃত্যুকালে তার বয়স হয়েছিল ৮৪ বছর। ১ মার্চ শনিবার বাদ যোহর রাজশাহী মহানগরীর বড় মসজিদ প্রাঙ্গণে তাকে হেতম খাঁ কবরস্থানে সমাধিস্থ করা হয়।

প্রকাশিত গ্রন্থ
---------------

প্রকাশিত গ্রন্থের মধ্যে ‘রাজশাহী প্রতিভা’ ও ‘বরেন্দ্র বাতিঘর’ অন্যতম।

তথ্যসূত্র
---------

1. ↑    ওয়েব্যাক মেশিনে আর্কাইভকৃত ৬ মার্চ ২০১৬ তারিখে ভাষা সৈনিক সাঈদ উদ্দীন আহমেদ আর নেই
2. ↑   ভাষা সৈনিক সাঈদ উদ্দীন এর চিরবিদায়
3. ↑  "Powered By Bonik Barta"। *www.bonikb arta.com*। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৪।  line feed character in `|কর্ম=` at position 11 (সাহায্য)
পারাকাস মোমবাতিদান
**পারাকাস মোমবাতিদান**, যাকে আন্দিজের মোমবাতিদানও বলা হয়, হল একটি প্রাগৈতিহাসিক জিওগ্লিফ যেটি পেরুর পিসকো উপসাগরের পারাকাস উপদ্বীপের উত্তর মুখে পাওয়া গেছে। নিকটে পাওয়া মৃৎশিল্প নিদর্শনগুলির রেডিও কার্বন দ্বারা কালনির্ধারণ করে সময়কাল ২০০ খ্রিস্টপূর্ব অর্থাৎ পারাকাস সংস্কৃতির সমসাময়িক হিসাবে চিহ্নিত করা হয়েছে। নকশাটি মাটিতে দুই ফুট (০.৬১ মি) গভীর করে কাটা হয়েছিল , সম্ভবত আশেপাশে পাওয়া পরবর্তী সময়ের পাথর ব্যবহার করে বানানো হয়েছিল। নকশাটি ৫৯৫ ফুট (১৮১ মিটার) লম্বা, এবং এতটাই বড় যে সমুদ্রের ১২ মাইল (১৯.৩ কিমি) দূর থেকে দেখতে পাওয়া যায়।

জিওগ্লিফটি সম্পর্কে বিভিন্ন ধরনের  পৌরাণিক কাহিনী উত্থাপিত হয়েছে : একটি ধারণা হল এটি ১৯ শতাব্দীর স্বাধীনতার লড়াইয়ের নেতা হোজে দে সান মার্টিনের বানানো ; অন্য আরেকটি ধারণা হল এটি রাজমিস্ত্রীদের প্রতীক (দেখুন ফ্রিম্যাসনরি) ৷ এটাও হতে পারে যে এটি এমন একটি প্রতীক যা নাবিকরা চিহ্ন হিসাবে তৈরি করেছিল যা তারা সমুদ্র থেকে স্থলে অবতরণের সময় দেখতে পারে। কেউ কেউ বিশ্বাস করেন যে এটি মেসোমেরিকান বিশ্ব বৃক্ষের প্রতীককে উপস্থাপন করে।

ইতিহাস
------

যদিও মোমবাতিদান জিওগ্লিফের সঠিক বয়স অজানা, প্রত্নতাত্ত্বিকরা  কাছাকাছি অঞ্চলের আশেপাশে প্রায় ২০০ খ্রীস্টপূর্বের সময়কালীন মৃৎশিল্প খুঁজে পেয়েছেন। এই মৃৎশিল্পগুলি সম্ভবত পারাকাস অধিবাসীদের দ্বারা নির্মিত হয়েছিল। তারাই এই জিওগ্লিফটি নির্মাণ করেছিলেন কিনা তা জানা যায়নি।

মোমবাতিদান সৃষ্টির উদ্দেশ্যটিও অজানা। ধারণা করা হয় যে এটি দেবতা ভিরাকোচার ত্রিশূলকে উপস্থাপন করে। ইনকা সাম্রাজ্যের আগে এবং পরে উভয় সময়েই তিনি দক্ষিণ আমেরিকা জুড়ে আদিবাসী পুরাণের অন্যতম গুরুত্বপূর্ণ ব্যক্তিত্ব ছিলেন। এটিও বলা হয় যে মোমবাতিদান নাবিকদের জন্য একটি চিহ্ন হিসাবে নির্মিত হয়েছিল যা দূর সমুদ্র থেকে দেখা যায়। এটি জিমসনউইড (ধুতুরা) নামক একপ্রকার দৃষ্টিভ্রমকারী উদ্ভিদের প্রতীকী উপস্থাপনা হতে পারে। []

আরও দেখুন
---------

* নাজকা রেখাসমূহ
* ৫০০ মিটার লম্বা মোমবাতিদান জিওগ্লিফ, মন্টেভিডিয়ো উরুগুয়ের ১০০ কিমি উত্তরে, ১৯৫০ সাল থেকে তৈরী হওয়া বৃক্ষ দিয়ে বানানো

বহিঃসংযোগ
---------


উইকিমিডিয়া কমন্সে **পারাকাস মোমবাতিদান** সংক্রান্ত মিডিয়া রয়েছে।

*
একজন ঐতিহ্যবাহী পারাই আট্টম নৃত্য শিল্পী
**পারাই আট্টম** তামিল সংস্কৃতির একটি বিশেষ ধরনের নৃত্য যেখানে শিল্পী **পারাই** নামক বাদ্যযন্ত্রে আঘাত করে শব্দ উৎপন্ন করে ও তার তালে তালে নাচে। **পারাই** কথার অর্থ হল **ঢোল** বা **ঢোলক**। মতান্তরে এর আরেক নাম থাপ্পু ও এটি এটি ভারতীয় ইতিহাসের প্রাচীনতম ঢোল বাদ্যযন্ত্র।  এই ঢোল তামিল সংস্কৃতির প্রতীক। প্রাচীনকালে এই ঢোল জনসাধারণের কাছে বার্তা পৌঁছে দেওয়ার জন্য যোগাযোগের মাধ্যম হিসাবে ব্যবহৃত হত। এই ঢোল বাজিয়ে এক জায়গায় সকল মানুষকে জড়ো করা হত এবং তাদের গুরুত্বপূর্ন‌ বার্তা দেওয়া হত। উদাহরণস্বরূপ, লোকদেরকে সতর্ক করা বা বার্তা পৌঁছে দেওয়ার জন্য বা যুদ্ধ ঘোষণার জন্য এবং যুদ্ধে বিজয় বা পরাজয় ঘোষণার জন্য এই ঢোল বাজানো হত। পরে পারাই আট্টম নাচে এই ঢোল ব্যবহার হতে শুরু করে।

উৎপত্তি ও ঐতিহ্য
----------------

পারাই আট্টম নৃত্য হল তামিলনাড়ুর স্থানীয় নৃত্য যেখানে লোকেরা ঢোল পিটিয়ে তার তালে নাচে। এটি তামিলনাড়ু সংস্কৃতির প্রাচীনতম নৃত্যের ধরনগুলির মধ্যে একটি। নৃত্য প্রদর্শনের সময় ঢোল বাজানোর জন্য ২ টি লাঠি ব্যাবহার হয় যার একটি লাঠি অন্য লাঠির চেয়ে পাতলা। তামিলনাডুর সংস্কৃতিতে এই ঢোলের গুরুত্ব অপরিসীম। মন্দিরে আরতির সময় দেবতাদের আহ্বান জানাতে এই ঢোল বাজানো হয়।

বর্তমানে প্রধানত অন্ত্যেষ্টিক্রিয়া, বিবাহ উৎসব বা ক্রীড়াসূচক কর্মসূচীতে এই নৃত্য পেশ করা হয়। তামিলনাড়ুর সংস্কৃতিতে এই নৃত্যটির অনেক গুরুত্ব রয়েছে এবং সেখানকার লোকেরা এই পারাই আট্টম নৃত্যকলাকে অনেক সম্মান ও মূল্য দেয়।

তথ্যসূত্র
---------

1. ↑  Latagajanan, Nikhil (১ আগস্ট ২০১৯)। "How an ancient art form became a symbol of resistance"। *The Caravan* (ইংরেজি ভাষায়)। সংগ্রহের তারিখ ২০১৯-১২-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5 6  "parai-attam-dance"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বাহাদুর গাঁওবুঢ়া** আসামের একজন স্বাধীনতা সংগ্রামী। তাঁর জন্ম ১৮১৯ সালে হয়েছিল। তাঁর প্রকৃত নাম শেখ বাহদিল। তাঁর পরিবার পরম্পরাগতভাবে "আখরকটা বরুয়া"র পদবী পেয়েছিলেন এবং সত্রসমূহের অধিকার বা সত্রাধিকারসমূহকে জমির অনুমোদন দেওয়া তাম্রফলক লেখার দায়িত্ব এই পরিবারের উপরে ন্যস্ত ছিল। বাহাদুর গাঁওবুঢ়া প্রথমে মালিয়ারিতে বনুয়া হিসাবে এবং তারপরে একজন রাজনৈতিক প্রধানের বাড়িতে সুরক্ষা কর্মী হিসাবে নিয়োজিত ছিলেন। পরে ইংরেজরা তাঁকে যোরহাট এবং তিতাবরের গাঁওবুঢ়া করে। তাঁর সাহসের জন্য মানুষ তাঁকে "বাহাদুর" নাম দিয়েছিল।

১৮৫৭ সালের সিপাহী বিদ্রোহের সময় মণিরাম দেওয়ান আসামকে ব্রিটিশ শাসন মুক্ত করতে চেষ্টা করেছিলেন। বাহাদুর গাঁওবুঢ়াকে মুসলমানদের সমর্থন আদায়ের দায়িত্ব দেওয়া হয়েছিল। তাছাড়া উত্তরপ্রদেশ এবং বিহারের দেশী সৈনিকদের সহযোগিতায় অস্ত্র-শস্ত্রের যোগাড়েও তিনি জড়িত ছিলেন। বাহাদুর ফর্মুদ আলীনুর মহম্মদ নামের একজন সেনা প্রধানকে কন্দর্পেশ্বর সিংহের কাছে বিদ্রোহের আলোচনার জন্য নিয়ে গিয়েছিল। ১৮৫৮ সালে ব্রিটিশদের বিরুদ্ধে ষড়যন্ত্রের অপরাধে মণিরাম দেওয়ান, পিয়লী বরুয়া ইত্যাদির সাথে তাঁকে দোষী সাব্যস্ত করা হয়। দেওয়ান এবং বরুয়াকে যোরহাটে ফাঁসি দেওয়া হয় এবং বাহাদুর গাঁওবুঢ়াকে দুখনরাম বরুয়া, ফর্মুদ আলী, বিনয় লস্কর, গোপেন রয় ইত্যাদির সাথে *কালাপানী*তে (আন্দামান এবং নিকোবর দ্বীপপুঞ্জের সেলুলার জেল) নির্বাসন দেওয়া হয়।

আন্দামান থেকে মুক্তি পেয়ে আসার দুই দশক পরে ১৮৯১ সালে তিতাবরের কাছের দফলাটিঙে কনিষ্ঠ পুত্র দোস্ত মহম্মদের বাসভবনে তাঁর মৃত্যু ঘটে। যোরহাটের নতুন বালিবাটে তাঁকে সমাধি করা হয়। এই পথটি বর্তমানে তাঁর নামে নামকরণ করা হয়েছে। তিতাবরে তাঁর নামে এক স্মারক নির্মাণ করা হয়েছে।

তথ্যসূত্র
---------

1. 1 2  Wasim Rahman (১৩ নভেম্বর ২০১০)। "Titabor memorial to honour freedom fighter"। The Telegraph। সংগ্রহের তারিখ ১২ আগস্ট ২০১৭।
2. ↑  "Jorhat remembers heroes of Sepoy Mutiny"। The Telegraph। ২ সেপ্টেম্বর ২০১৩। সংগ্রহের তারিখ ১২ আগস্ট ২০১৭।
**মাইজভান্ডারী গান** মাইজভান্ডারী ধারার অনুসারীদের গাওয়া মরমী গান। এ ধারার প্রবর্তক সৈয়দ আহমদুল্লাহ মাইজভান্ডারী। একশ বছরের ও আগে চট্টগ্রাম জেলার ফটিকছড়ি উপজেলায় এ ধারার উদ্ভব হয়।  আজ পর্য্যন্ত শতাধিক ভক্ত কবি হাজারের ও বেশি গান রচনা করেছেন। রমেশ শীল, আবদুল হাদি, বজলুল করিম, আবদুল গফুর হালী, মনমোহন দত্ত, মাহাবুব উল আলম প্রমুখ মাইজভান্ডারী গান রচনা করে সুনাম অর্জন করেন।

ইতিহাস
------

মাইজভান্ডারী মরমী গানের উদ্ভব ঘটে উনিশ শতকের শেষের দিকে। ছৈয়দ আহমদ উল্লাহ মাইজভান্ডারী এই অঞ্চলে কাদেরিয়া তরিকার শাখা মাইজভান্ডারী তরিকার প্রতিষ্ঠা করলে এই তরিকার অন্যতম অপরিহার্য অংশ হিসেবে মাইজভান্ডারী গানের উদ্ভব ঘটে।
পরবর্তী্রত সৈয়দ আব্দুল গণী (মকবুলে কাঞ্চনপরী) ও আব্দুল হাদী কাঞ্চনপুরীর লিখা মাইজভান্ডারী আদ্ধাত্তিক সংগীতগুলো বহু খ্যাতি অর্জন করে।

তথ্যসূত্র
---------

1. ↑  বাংলাপিডিয়া [*স্থায়ীভাবে অকার্যকর সংযোগ*]
2. ↑  নাসির উদ্দিন হায়দার। "মাইজভাণ্ডারী গান : শতবর্ষের সুরধারা" (বাঙ্গিলা ভাষায়)। এম এ মালেক। দৈনিক আজাদী। পৃষ্ঠা আজকের ফিচারঃ আনন্দন। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ১১ জুন ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)

বহি:সংযোগ
---------
**ইউটন জর্জ ডো** (ইংরেজি: Uton Dowe; জন্ম: ২৯ মার্চ, ১৯৪৯) জ্যামাইকার সেন্ট মেরি পারিশ এলাকায় জন্মগ্রহণকারী ওয়েস্ট ইন্ডিয়ান সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ থেকে১৯৭৩ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **ইউটন ডো**।

প্রথম-শ্রেণীর ক্রিকেট
---------------------

১৯৬৯-৭০ মৌসুম থেকে ১৯৭৬-৭৭ মৌসুম পর্যন্ত ইউটন ডো’র প্রথম-শ্রেণীর খেলোয়াড়ী জীবন চলমান ছিল। মজবুত গড়নের অধিকারী ফাস্ট বোলার হিসেবে ইউটন ডো’র সুনাম ছিল। ১৯৬৯-৭০ মৌসুম থেকে ১৯৭৬-৭৭ মৌসুম পর্যন্ত জ্যামাইকার পক্ষে প্রথম-শ্রেণীর ক্রিকেটে অংশগ্রহণ করেছেন। ১৯৭০-৭১ মৌসুমের শেল শীল্ড প্রতিযোগিতায় শীর্ষস্থানীয় উইকেট শিকারিতে পরিণত হন। ১৫.৭৫ গড়ে ২৪ উইকেট পেয়েছিলেন। তন্মধ্যে, কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে ২/৩৪ ও ৭/১৯ বোলিং পরিসংখ্যান দাঁড় করিয়েছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ইউটন ডো। ১ এপ্রিল, ১৯৭১ তারিখে ব্রিজটাউনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯৭৩ তারিখে কিংস্টনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ সফররত ভারতের বিপক্ষে সিরিজের চতুর্থ টেস্টে তাকে খেলার জন্যে আমন্ত্রণ জানানো হয়। ঐ টেস্টে তিনি ৪/৬৯ ও ১/২২ লাভ করেন। কেনসিংটন ওভালে ভারতের বিপক্ষে খেলার পর স্বাভাবিক ক্রীড়াশৈলী উপস্থাপনায় ব্যর্থ হন।

খেলোয়াড়ী জীবন স্বল্পকালীন হলেও ইউটন ডো’র বিপক্ষে জনপ্রিয় একাদশ আদেশনামা ‘ডো শল্ট নট বোল’ ব্যানার নিয়ে দর্শকেরা প্রদর্শনে করেছিল। অস্ট্রেলীয় ব্যাটসম্যান কিথ স্ট্যাকপোলের বিপক্ষে অস্থির প্রকৃতির বোলিং করার পর তারা ক্ষোভে এ মন্তব্য লিখেছিলেন।

তথ্যসূত্র
---------

1. ↑  Combined Leeward and Windward Islands v Jamaica 1970-71
2. ↑  West Indies v India, Bridgetown 1970-71
3. ↑  Sobers, G. (1988) *Twenty Years at the Top*, Macmillan, London, p.24
4. ↑  "Sri Lanka pinch a classic"। *ESPN Cricinfo*। সংগ্রহের তারিখ ২০ ফেব্রুয়ারি ২০১৯।

বহিঃসংযোগ
---------

* ইএসপিএনক্রিকইনফোতে ইউটন ডো উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইউটন ডো  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***গোপাল দত্ত*** হলেন ভারতীয় অভিনেতা এবং লেখক। তিনি ১৯৯৯ সালে একটি থিয়েটার চালু করেন, তিনি প্রথম মুঝে কুচ কেহনা নেহিতে অভিনয় করেন। তিনি তেরে নাম, সম্রাট অ্যান্ড কোং এবং জাতীয় পুরষ্কারপ্রাপ্ত ফিল্মিস্টানে অভিনয় করেছিলেন।

জীবনী
-----

গোপাল দত্ত নৈনিতালে জন্মগ্রহণ করেছিলেন এবং নৈনিতালের হাই স্কুল শেষ করেছেন এবং তিনি বিএসসি নিয়ে স্নাতক ডিগ্রি অর্জন করেছেন (রসায়ন)।  স্নাতক শেষ হওয়ার পরে, গোপাল ১৯৯৯ সালে পাস করে এনএসডি (ন্যাশনাল স্কুল অফ ড্রামা, দিল্লি) তে ভর্তি হন। তিনি শেকসপিয়রান ইতালীয় থেকে পার্সির মতো অনেক মঞ্চ নাটকে অভিনয় করেছিলেন। তাঁর প্রিয় থিয়েটার ডিরেক্টর হলেন বি ভি কারান্থ।

তথ্যসূত্র
---------

1. ↑  pandolin.com*I Consciously Refused As Many As A Dozen Film Offers Gopal Datt*, pandolin.com, ২০১৬, ১৬ সেপ্টেম্বর ২০১৮ তারিখে মূল থেকে আর্কাইভ করা, সংগ্রহের তারিখ ৫ এপ্রিল ২০১৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "For an actor, it's very important to read: Gopal Dutt"। *IWMBuzz* (ইংরেজি ভাষায়)। ২০১৮-০৪-২৮। ৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-০৯-১৮।
লোগো
মাইক্রোসফট সার্টিফিকেশন হলো মাইক্রসফট পণ্যের জন্য তথ্যপ্রযুক্তি পেশাদার সার্টিফিকেশন। এক বা একাধিক পরীক্ষায় পাসের পর প্রতিটি সার্টিফিকেট প্রদান করা হয়। 
২০১৩ সালের ১ অক্টোবর মাইক্রোসফট সার্টিফায়েড আর্কিটেক্ট, মাইক্রোসফট সার্টিফায়েড সলিউশনস মাস্টার এবং মাইক্রোসফট সার্টিফায়েড মাস্টার্স বিলুপ্ত হয়। 
পরীক্ষাসমূহ দুই বা তিন ঘণ্টা ধরে অনুষ্ঠিত হয় এবং ৪০ থেকে ৯০টি বহু-নির্বাচনী, ড্র্যাগ অ্যান্ড ড্রপ ইত্যাদি নিয়ে পরীক্ষা হয়।

বর্তমান সার্টিফিকেশন
--------------------

### মাইক্রোসফট সার্টিফায়েড সলিউশনস অ্যাসোসিয়েট

মাইক্রোসফট সার্টিফায়েড সলিউশনস অ্যাসোসিয়েট হলো উচ্চতর সার্টিফিকেশনের ভিত্তি এবং মাইক্রোসফট সার্টিফায়েড সলিউশনস এক্সপার্ট এর পূর্বশর্ত। এটি মাইক্রোসফট সার্টিফায়েড টেকনোলজি স্পেশালিস্টকে প্রতিস্থাপন করে। 

### মাইক্রোসফট সার্টিফায়েড সলিউশনস এক্সপার্ট

এই সার্টিফিকেশন প্রতি তিন বছর পর পর নবায়ন করতে হয়। এটি ধীরে ধীরে মাইক্রোসফট সার্টিফায়েড আইটি প্রফেশনালকে প্রতিস্থাপন করবে। 

### মাইক্রোসফট সার্টিফায়েড সলিউশনস ডেভেলপার

এই সার্টিফিকেশন প্রতি দুই বছর পর পর নবায়ন করতে হয়। 

### মাইক্রোসফট স্পেশালিস্ট

বিলুপ্ত সার্টিফিকেশন
--------------------

### মাইক্রোসফট সার্টিফায়েড আর্কিটেক্ট

মাইক্রোসফট সার্টিফায়েড আর্কিটেক্ট হলো মাইক্রোসফট সার্টিফিকেশনের চূড়া। এই সার্টিফিকেট অর্জনের পূর্বে মাইক্রোসফট সার্টিফায়েড মাস্টার্স সার্টিফিকেট অর্জন করতে হয়। 
যেসব পণ্যে মাইক্রোসফট সার্টিফায়েড আর্কিটেক্ট সার্টিফিকেট প্রদান করা হয় :

* মাইক্রোসফট এক্সচেঞ্জ সার্ভার
* মাইক্রোসফট এসকিউএল সার্ভার
* উইন্ডোজ সার্ভার : ডিরেক্টরি
* মাইক্রোসফট শেয়ারপয়েন্ট ২০১০

### মাইক্রোসফট সার্টিফায়েড সিস্টেমস অ্যাডমিনিস্ট্রেটর

### মাইক্রোসফট সার্টিফায়েড সিস্টেমস ইঞ্জিনিয়ার

### মাইক্রোসফট সার্টিফায়েড আইটি প্রফেশনাল

যেসব পণ্যে মাইক্রোসফট সার্টিফায়েড আইটি প্রফেশনাল সার্টিফিকেট প্রদান করা হয় :

* উইন্ডোজ ক্লায়েন্ট
* উইন্ডোজ সার্ভার
* মাইক্রোসফট এসকিউএল সার্ভার
* মাইক্রোসফট অফিস প্রজেক্ট সার্ভার
* মাইক্রোসফট এক্সচেঞ্জ সার্ভার
* মাইক্রোসফট শেয়ারপয়েন্ট
* মাইক্রোসফট লিঙ্ক

### মাইক্রোসফট সার্টিফায়েড সলিউশনস মাস্টার

### মাইক্রোসফট সার্টিফায়েড টেকনোলজি স্পেশালিস্ট

যেসব পণ্যে মাইক্রোসফট সার্টিফায়েড টেকনোলজি স্পেশালিস্ট সার্টিফিকেট প্রদান করা হয় :

* এক্সচেঞ্জ সার্ভার
* লিঙ্ক সার্ভার
* প্রজেক্ট অ্যান্ড প্রজেক্ট সার্ভার
* শেয়ারপয়েন্ট অ্যান্ড শেয়ারপয়েন্ট সার্ভার
* এসকিউএল সার্ভার
* সিস্টেম সেন্টার
* ভার্চুয়ালাইজেশন
* ভিজুয়াল স্টুডিও
* উইন্ডোজ ক্লায়েন্ট
* উইন্ডোজ এমবেডেড
* উইন্ডোজ সার্ভার

### মাইক্রোসফট সার্টিফায়েড প্রফেশনাল ডেভেলপার

যেসব পণ্যে মাইক্রোসফট সার্টিফায়েড প্রফেশনাল ডেভেলপার সার্টিফিকেট প্রদান করা হয় :

* মাইক্রোসফট ভিজুয়াল স্টুডিও ২০১০
* মাইক্রোসফট ভিজুয়াল স্টুডিও ২০০৮
* মাইক্রোসফট শেয়ারপয়েন্ট সার্ভার ২০১০
* মাইক্রোসফট এসকিউএল সার্ভার ২০০৮

### মাইক্রোসফট সার্টিফায়েড মাস্টার্স

### মাইক্রোসফট সার্টিফায়েড ডাটাবেজ অ্যাডমিনিস্ট্রেটর

মাইক্রোসফট সার্টিফায়েড ট্রেনার
-------------------------------

তৃতীয় পক্ষ সার্টিফিকেসনস
-------------------------

### মাইক্রোসফট অফিস স্পেশালিস্ট

### মাইক্রোসফট টেকনোলজি অ্যাসোসিয়েট

তথ্যসূত্র
---------
**কো নী** ছিলেন বর্মার মুসলমান সমাজের অন্যতম প্রভাবশালী ব্যক্তি, মানবাধিকার কর্মী এবং নেতৃস্থানীয় আইনজীবী। তিনি ক্ষমতাসীন এনএলডি'র অন্যতম উপদেষ্টা এবং বর্ণবাদী চরম দক্ষিণপন্থী গোষ্ঠীর বিরুদ্ধে সোচ্চার এক ব্যক্তি ছিলেন।

কর্মজীবন
--------

বর্মার মুসলমান আইনজীবী পরিষদের প্রধান এক পৃষ্ঠপোষক কো নী। বিগত বছরগুলোতে রাজনীতির উত্তাল সময়গুলোতে অনেকেই তাকে সুচির প্রধান আইনি পরামর্শদাতা হিসেবে গণ্য করতেন। উ কো নি-এর মতামতের উপর ভিত্তি করে সুচি ও তার দল দেশের প্রশাসন পরিচালনায় সেনাবাহিনীর ক্ষমতা খর্ব করতে সম্ভাব্য কিছু সাংবিধানিক সংস্কার নিয়ে কাজ করছিল বলে দেশটিতে কিছুদিন ধরেই গুঞ্জন চলছিল। তার মাঝেই এই হত্যাকাণ্ড ঘটলো। সুচির উপদেষ্টা হিসেবে তার ভূমিকার জন্য তিনি জেনারেল অং সানের সহযোগী ইউ রাজ্জাকের সংগে তুলনীয় হতেন প্রায়শ। উল্লেখ্য, ইউ রাজ্জাককেও ১৯৪৭ সালে হত্যা করা হয়েছিল। রাজ্জাক ছিলেন বর্মা মুসলিম কংগ্রেসের সভাপতি।

মৃত্যু
------

কো নী দেশটির প্রধান বিমান বন্দরে ২৯ জানুয়ারি ২০১৭ আততায়ীর গুলিতে মারা যান। ইন্দোনেশিয়া সফর শেষে দেশে ফিরছিলেন তিনি।

তথ্যসূত্র
---------

1. 1 2 3 4 5 6 7  "Brief Biography of Lawyer U Ko Ni"। *Mizzima News* (Burmese ভাষায়)। ২৯ জানুয়ারি ২০১৭। সংগ্রহের তারিখ ২৯ জানুয়ারি ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
**সালাহ মহসিন মুহাম্মদ শালাবি** (মিশরীয় আরবি: صلاح محسن, ইংরেজি: Salah Mohsen; জন্ম: ১ নভেম্বর ১৯৯৮; **সালাহ মহসিন** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লীগের শীর্ষ স্তর মিশরীয় প্রিমিয়ার লীগের ক্লাব আল আহলি এবং মিশর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।

মিশরীয় ফুটবল ক্লাব ইএনপিপিআই-এর যুব পর্যায়ের হয়ে খেলার মাধ্যমে মহসিন ফুটবল জগতে প্রবেশ করেছেন এবং পরবর্তীকালে এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, মিশরীয় ক্লাব ইএনপিপিআই মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; ইএনপিপিআই-এর হয়ে তিনি ৩৪ ম্যাচে ১০টি গোল করেছেন। অতঃপর ২০১৮–১৯ মৌসুমে তিনি প্রায় ১.৬ মিলিয়ন ইউরোর বিনিময়ে আল আহলিতে যোগদান করেছেন, আল আহলির হয়ে তিনি টানা ৩ মৌসুমে লীগ শিরোপা জয়লাভ করেছেন। মাঝে ২০২০–২১ মৌসুমে, তিনি ১ মৌসুমের জন্য ধারে সুমুহার হয়ে খেলেছেন।

তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৪ ম্যাচে ১টি গোল করেছেন। দলগতভাবে, মহসিন এপর্যন্ত ৯টি শিরোপা জয়লাভ করেছেন, যার মধ্যে ৮টি আল আহলির হয়ে এবং ১টি মিশরের হয়ে জয়লাভ করেছেন।

প্রারম্ভিক জীবন
---------------

সালাহ মহসিন মুহাম্মদ শালাবি ১৯৯৮ সালের ১লা নভেম্বর তারিখে মিশরের জাকাজিকে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

মহসিন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।

তথ্যসূত্র
---------

1. ↑  "FIFA Club World Cup Qatar 2020: Squad list" (পিডিএফ)। *FIFA*। ১ ফেব্রুয়ারি ২০২১। সংগ্রহের তারিখ ১ ফেব্রুয়ারি ২০২১।
2. ↑  "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ৫।
3. ↑  "El-Shennawy leads Egypt U23 squad in Tokyo Olympics" [টোকিও অলিম্পিকে মিশর অনূর্ধ্ব-২৩ দলের নেতৃত্ব দেবেন আল শানাউই]। *kingfut.com* (ইংরেজি ভাষায়)। কিংফুট। ২ জুলাই ২০২১। সংগ্রহের তারিখ ৩ জুলাই ২০২১।

বহিঃসংযোগ
---------

* সকারওয়েতে সালাহ মহসিন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সালাহ মহসিন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সালাহ মহসিন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সালাহ মহসিন (ইংরেজি) উইকিউপাত্তে এটি সম্পাদনা করুন
শহীদ পুলিশ স্মৃতি কলেজ

**শহীদ পুলিশ স্মৃতি কলেজ** ঢাকার মিরপুর-১৪ তে অবস্থিত একটি আদর্শ শিক্ষাপ্রতিষ্ঠান। এ প্রতিষ্ঠানটি প্রায় তিন একর জমির উপর নির্মিত।

ইতিহাস
------

স্বাধীনতার প্রথম প্রহরে রাজধানীর রাজারবাগ পুলিশ লাইনে প্রতিরোধযুদ্ধে শহীদ পুলিশ সদস্যদের পুণ্য স্মৃতির স্মরণে মিরপুরে শহীদ পুলিশ স্মৃতি কলেজ প্রতিষ্ঠিত হয়। প্রতিষ্ঠার দুই বছর পর অধ্যক্ষ হিসেবে নিয়োগ পান পুলিশ বাহিনীর অবসরপ্রাপ্ত কর্মকর্তা সৈয়দ মনিরুল ইসলাম। বর্তমানে ভারপ্রাপ্ত অধ্যক্ষ হিসাবে নিয়োজিত আছেন জাকির হোসেন।

শিক্ষাপদ্ধতি
------------

শহীদ পুলিশ স্মৃতি কলেজে **বাংলা মাধ্যমে** পাঠদান করা হয়ে থাকে। পাঠদানকে শিক্ষার্থীদের কাছে আকর্ষনীয় করে তোলার জন্য এখানে বিভিন্ন পদ্ধতি ব্যবহৃত হয়;(যেমন: শ্রেনিকক্ষে মাল্টিমিডিয়ার প্রয়োগ,স্পিকার ব্যবহার ইত্যাদি)

পরীক্ষাপদ্ধতি
-------------

প্রতিষ্ঠানটিতে সাধারণত সকল শ্রেণির শিক্ষার্থীদের বছরে-

* ২টি সেমিস্টার
* ২টি মিড সেমিস্টার
* ২টি FT-হয়ে থাকে।

তবে বোর্ড পরীক্ষার সম্মুখীন শিক্ষার্থীদের জন্য সারাবছরই কোনো না কোনো পরীক্ষা চলে।যেমন-

* ইউনিট পরীক্ষা ৩/৪ টি
* মডেল টেস্ট ২/৩ টি

গ্রন্থাগার
----------

এখানে শিক্ষার্থীর জন্য গ্রন্থাগার সুবিধা রয়েছে। কলেজটির নিচতলার ১০৭ নং কক্ষে এটি অবস্থিত। পাঠ্য বইয়ের সাথে সহায়ক বইয়ের সংগ্রহ রয়েছে এখানে। এখানে প্রায় ১৫০০ বইয়ের সংগ্রহ রয়েছে।

ল্যাবসুবিধা
-----------

কলেজটিতে ৫টি ল্যাব রয়েছে।

* কম্পিউটার ল্যাব
* গণিত ল্যাব
* জীববিজ্ঞান ল্যাব
* রসায়ন ল্যাব
* পদার্থবিজ্ঞান ল্যাব

ড্রেসকোড
--------

এখানে ছাত্র-ছাত্রীদের জন্য নির্ধারিত ড্রেস কোড রয়েছে।

### বিদ্যালয়ের শিক্ষার্থীদের পোশাক

ছাত্রদের জন্য সাদা রঙের শার্ট এবং নেভি-ব্লু রঙের প্যান্ট এবং ছাত্রীদের জন্য নেভি-ব্লু রঙের জামা এবং সাদা রঙের পায়জামা।
এছাড়া শিক্ষার্থীদের সাদা কেডস, কালো বেল্ট পরতে হয়।

### কলেজের শিক্ষার্থীদের পোশাক

ছাত্রদের জন্য সাদা রঙের শার্ট এবং সাদা প্যান্ট এবং ছাত্রীদের জন্য সাদা রঙের জামা এবং সাদা রঙের পায়জামা।
এছাড়া শিক্ষার্থীদের সাদা কেডস,মা থায় স্কার্ফ পরতে হয়।

ক্লাসের সময়সূচি
----------------

সাধারনত দুইটি শিফটে ক্লাস হয়ে থাকে। মর্নিং শিফটে ক্লাস শুরু হয় সকাল ৭.৩০টা থেকে বেলা ১২টা পর্যন্ত। ডে শিফটে ক্লাস শুরু হয় ১২.৩০টা থেকে বিকাল ৫ :৩৫ টা পর্যন্ত। প্রতিটি ক্লাসের ব্যাপ্তিকাল ৪০-৪৫ মিনিট। ডায়মন্ড শিফটে ১ম ও ২য় শ্রেনীর ছাত্রছাত্রীদের সকাল ১১টা থেকে দুপুর ১টা পর্যন্ত হয়ে থাকে । শুক্রবার ও শনিবার সাপ্তাহিক বন্ধ। অন্যান্য সরকারী ছুটির দিনে কলেজটি বন্ধ থাকে।

তথ্যসূত্র
---------
**শহীদ জিয়াউর রহমান উচ্চ বিদ্যালয়**, বাংলাদেশের রাজশাহী জেলার রাজশাহী শহরের অধীনস্থ মতিহার থানার বুধাপাড়া এলাকায় অবস্থিত। ১৯৯৪ সালে এটি প্রতিষ্ঠিত হয়। এখানে ৬ষ্ঠ শ্রেনী থেকে ১০ম শ্রেনী পযর্ন্ত শিক্ষা প্রদান করা হয়।

অবস্থান
-------

বাংলাদেশের উত্তর-পশ্চিম কোণে সীমান্তবর্তী পদ্মা বিধৌত সিল্ক নগরী রাজশাহী। উত্তরবঙ্গের শ্রেষ্ঠ বিদ্যাপিঠ রাজশাহী বিশ্ববিদ্যালয়ের অদূরে মনরোম পরিবেশে শহীদ জিয়াউর রহমান উচ্চ বিদ্যালয়টি অবস্থিত। বিদ্যালয়টির পূর্বে ঐতিহ্যবাহী রাজশাহী চিনিকল। রাজশাহী মহানগরীর ৩০ নং ওয়ার্ডের বুধপাড়া মহল্লায় স্থাপিত প্রতিষ্ঠানটি অত্র অঞ্চলের মাধ্যমিক শিক্ষা বিস্তারে অগ্রণী ভূমিকা পালন করে আসছে।

ইতিহাস
------

মহান মুক্তিযুদ্ধের সময় রাজশাহী বিশ্ববিদ্যালয়ের শহীদ শামসুজ্জোহা হলে পাকিস্তানি মিলিটারি ক্যাম্প থাকায় পাশ্ববর্তী এলাকাবাসীরা স্বচোক্ষে দেখেছেন হানাদার বাহিনীর নির্মম বর্বরতা। বিদ্যালয়ের অদূরে বদ্ধভূমিতে মুক্তিসেনাসহ অসংখ্য নিরপরাধ বাঙ্গালীদের নির্যাতন ও হত্যা করে এখানে গণকবর দেওয়া হতো। এ থেকেই এলাকাবাসীদের মনে মুক্তিযুদ্ধের চেতনা প্রবল থেকে প্রবলতর হতে থাকে। তাই কোনো বীর মুক্তিযোদ্ধার নামে প্রতিষ্ঠান স্থাপন করার আকাঙ্খা দৃঢ় হয়। মাধ্যমিক শিক্ষার প্রসার সহ নারী শিক্ষাকে মানুষের দোরগোড়ায় পৌঁছানোর লক্ষ্যে এই প্রতিষ্ঠান স্থাপিত হয়। জমিদানকারীদের অপরিসীম ত্যাগ, তৎকালীন ভূমি প্রতিমন্ত্রী এ্যাডভোকেট কবির হোসেন ও সে সময়ের মেয়র মিজানুর রহমান মিনুর সার্বিক সহযোগিতা এবং এলাকার শিক্ষানুরাগী সমাজসেবীদের নিরন্তর পরিশ্রমে গড়ে উঠে এ বিদ্যাপিঠ। 

স্কুল ক্যাম্পাস এর চিত্র

বিবরণ
-----

### নামকরণ ও মূলনীতি

মহান স্বাধীনতা যুদ্ধে অংশগ্রহণকারীদেশের সূর্য্য সন্তানদের চিরস্মরণীয় করে রাখার জন্য প্রতিষ্ঠানটির নামকরণ করা হয় মুক্তিযোদ্ধা শহীদ জিয়াউর রহমানের নামে।

**"কেবল ডিগ্রী অর্জন নয়, গুণগত শিক্ষার মাধ্যমে প্রকৃত মানুষ হওয়া"** - এই মূলনীতিকে ভিত্তি করে শিক্ষা কার্যক্রম পরিচালিত করা

তথ্যসূত্র
---------

1. ↑  "রাজশাহী জেলা"। *http* (ইংরেজি ভাষায়)। সংগ্রহের তারিখ ২০২০-০৯-১৩।
2. ↑  "শহীদ জিয়াউর রহমান উচ্চ বিদ্যালয়, রাজশাহী, meherchandi budhpara, motihar, rajshahi, Bangladesh, Rajshahi (2020)"। *www.findglocal.com*। সংগ্রহের তারিখ ২০২০-০৯-১৩।
**নিউজবিউটর** (ইংরেজি: Newsbeuter) একটি টেক্সট-ভিত্তিক ইউনিক্স-সদৃশ ব্যবস্থার জন্যে নির্মিত সংবাদ সংযোগকারী। প্রোগ্রামটি পাওয়ার ব্যবহারকারীদের লক্ষ্য করে নির্মিত, এবং "আরএসএস ফিড রিডারসমূহের মাট" হতে চাচ্ছে। এটি প্রধান ফিড ফরম্যাট যেমন আরএসএস এবং অ্যাটম সমর্থন করে এবং সাবস্ক্রিপশন তালিকা ওপিএমএল ফরম্যাটে ইনপুট-আউটপুট করতে পারে। নিউজবিউটর (পডবিউটর) পোডাকাস্ট ও সিনক্রোনাইজেশনও সমর্থন করে। ২০১৭ মোতাবেক, প্রকল্পটি আর রক্ষণাবেক্ষন করা হচ্ছে না; মূল উন্নয়নকারীরা ব্যবহারকারীদের নিউজবোটে স্থানান্তরিত হতে উপদেশ দিচ্ছেন।

নাম
---

"নিউজবিউটর" জার্মান "ওয়াইল্ডবিউটর" শব্দের দ্ব্যর্থক প্রয়োগ, যার দ্বারা শিকার জড়ো যে করে তাকে বোঝায়। ক্লিফোর্ড ওলফ, যিনি এ নামটি নিয়ে এসেছেন, তার মতে, 'পাথর যুগে মানুষ শিকার করতো ও নিজেদের খাবার জোগাড় করতো, এবং এখন তারা সংবাদ ও তথ্য খোঁজে ও সংগ্রহ করে।'

ক্রীয়াপ্রণালী
--------------

নিউজবিউটর পুরোপুরি কীবোর্ড দ্বারা নিয়ন্ত্রিত হয়, এবং এর ডিফল্ট কীবাইন্ডিং ভি-সদৃশ। প্রোগ্রামটি ২.২ সংস্করণ থেকে গুগল রিডারের সাথে সিনক্রোনাইজেশন সমর্থন করে, কিন্তু গুগল রিডারটির উন্নয়ন রহিত করার পর এ বৈশিষ্ট্যটি সরিয়ে নেয়া হয়। বিকল্পসমূহ যথা দ্যা ওল্ড রিডার ও নিউজব্লারের জন্যে সমর্থন আসে ২.৮ সংস্করণ থেকে।

### কনফিগারেশন

নিউজবিউটারের বাহ্যরূপ ও কীবোর্ড শর্টকাট একটি একক টেক্সট ফাইল দ্বারা কনিফিগার করা হয়।

গ্রহণযোগ্যতা
------------

২০১২ সালে আর্চ লিনাক্স ব্যবহারকারীদের মধ্যে সবচেয়ে জনপ্রিয় নিউজ রিডার হিসেবে নির্বাচিত হয়, এবং লিনাক্স জার্নাল কর্তৃক আয়োজিত সার্ভেতে ২০১৩ সালে "বেস্ট আরএসএস রিডার" বিষয়শ্রেণীতে ১.৮% ভোট পায়। প্রোগ্রামটি অনেক সময় ম্যাগাজিনের নিবন্ধ ও সফটওয়্যার তালিকায় কমান্ড-লাইন ইন্টারফেসের ক্ষমতা ও নমনীয়তা বোঝাতে আসে।

সোর্স ফাইল কম্পাইল করার পাশাপাশি, নিউজবিউটর ডেবিয়ান, উবুন্টু, জেন্টু, আর্চ লিনাক্স, স্ল্যাকওয়্যার, ফ্রিবিএসডি, ফেডোরা, ম্যানড্রিভাতে প্রিবিল্ট বাইনারি প্যাকেজ থেকে ইন্সটল করা যায়।

তথ্যসূত্র
---------

1. ↑  Daniel Navarro (জানুয়ারি ২০১২)। "La consola al poder"। *PC actual* (Spanish ভাষায়) (247): 119। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------


উইকিমিডিয়া কমন্সে **নিউজবিউটর** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
**গঙ্গাকিশোর ভট্টাচার্য** ছিলেন প্রথম বাঙালি প্রকাশক,পুস্তক ব্যবসায়ী ও সাংবাদিক।  তিনি রাজা রামমোহন রায়ের সমসাময়িক ছিলেন।

কৃতিত্ব
-------

গঙ্গাকিশোর হুগলী জেলার অন্তর্গত শ্রীরামপুরের কাছাকাছি জায়গার অধিবাসী ছিলেন। তার জন্ম আনুমানিক ১৭৮২ খ্রিস্টাব্দে হাওড়া-কাটোয়া রেলপথের অগ্রদ্বীপ স্টেশনের কাছে বহড়া গ্রামে। শ্রীরামপুরের খ্রিস্টান পাদ্রীদের পরিচালিত ছাপাখানায় তিনি কাজ শেখেন। কিছুদিন পরে তিনি কলকাতায় গিয়ে স্বাধীনভাবে বই প্রকাশ কার্যে নিযুক্ত হন। গঙ্গাকিশোর বাংলা বই মুদ্রিত করে বইয়ের ব্যবসা শুরু করেন। তার সম্পাদিত প্রথম বাংলা বইয়ের নামে 'অন্নদামঙ্গল'। এটি ১৮১৬ খ্রিষ্টাব্দে মুদ্রিত হয়েছিল। তিনি নিজের কাজের সুবিধার জন্য একটি মুদ্রাযন্ত্র স্থাপন করেন। এটি 'বাঙ্গাল গেজেট প্রেস' নামে পরিচিত ছিল। তৎকালীন অনেক প্রসিদ্ধ গ্রন্থকারের বই এই মুদ্রণযন্ত্রে মুদ্রিত হত। এছাড়া তিনি বাংলা ভাষায় একটি ইংরেজি ব্যাকরণ, ব্যাখ্যা ও টীকাসহ মূল ভগবদ্গীতা, চিকিৎসাশাস্ত্র সম্পর্কে কয়েকটি বই প্রভৃতি মুদ্রিত ও প্রকাশিত করেন। বইয়ের ব্যবসায় তিনি বিশেষ অর্থলাভ করেছিলেন। গঙ্গাকিশোর ভট্টাচার্য সম্পাদিত *বাঙ্গাল গেজেট* নামের বাংলা ভাষায় মুদ্রিত সাপ্তাহিক পত্রিকাটি প্রথম বাংলা সংবাদপত্র বলে অনুমিত হয়। পত্রিকাটি ১৮১৮ খ্রিষ্টাব্দের ১৫ই মে প্রথম প্রকাশিত হয়েছিল। এই কাজে হরচন্দ্র রায় নামে আর এক ব্যক্তি তার সহযোগী ছিলেন। 'বাঙ্গালা গেজেট' অধিককাল প্রকাশিত হয়নি। পত্রিকাটির প্রকাশ বন্ধ হয়ে গেলে গঙ্গাকিশোর তার মুদ্রণযন্ত্রটি নিজের গ্রামে নিয়ে যান। তার মৃত্যুর পরেও এটি বর্তমান ছিল এবং অনেক বিশিষ্ট ব্যক্তির বই এতে মুদ্রিত হয়েছিল।

  

গঙ্গাকিশোর রচিত, সংকলিত ও প্রকাশিত গ্রন্থগুলি হল:

* *এ গ্রামার ইন ইংলিশ অ্যান্ড বেঙ্গলী* (১৮১৬)
* *দায়ভাগ* (১৮১৬-১৭)
* *দ্রব্যগুণ* (১৮২৪)
* *চিকিৎসার্ণব*
* *গঙ্গাভক্তি তরঙ্গিণী*
* *লক্ষ্মীচরিত*
* *বেতাল পঞ্চবিংশতি* প্রভৃতি।

মৃত্যু
------

গঙ্গাকিশোর সম্ভবত ১৮৩১ খ্রিষ্টাব্দে মারা গিয়েছিলেন।

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১৭৫, আইএসবিএন ৯৭৮-৮১-৭৯৫৫-১৩৫-৬
2. ↑  "বাংলা সংবাদপত্র দিবস পালিত হল"। সংগ্রহের তারিখ ২০২১-০৬-২৯।
3. 1 2  *জীবনীকোষ - শ্রীশশিভূষণ বিদ্যালঙ্কার - দ্বিতীয় খণ্ড*।
**সাঈদুল ইসলাম** যিনি **সাঈদ বাবু** (জন্ম ২৫ জুন) নামে অধিক পরিচিত হলেন একজন বাংলাদেশি মডেল ও অভিনেতা। ২০১২ সালে ১৫তম মেরিল-প্রথম আলো পুরস্কার অনুষ্ঠানে তিনি *খেলা খেলা সারাবেলা* টেলিভিশন নাটকে অভিনয়ের জন্য শ্রেষ্ঠ টিভি অভিনেতার জন্য সমালোচক পুরস্কারের মনোনয়ন লাভ করেন।

প্রারম্ভিক জীবন
---------------

বাবু ২৫ জুন ভোলা জেলার সদর উপজেলায় জন্মগ্রহণ করেন। তার পিতার নাম জহিরুল ইসলাম ও মাতার নাম সায়মা খাতুন। তিন ভাই এবং চার বোনের মধ্যে তিনি সবচেয়ে কনিষ্ঠ। তিনি ভোলা সরকারি কলেজ থেকে উচ্চ মাধ্যমিক সম্পন্ন করে মালয়েশিয়ায় চলচ্চিত্র ও মাল্টিমিডিয়া নিয়ে উচ্চ শিক্ষা লাভ করেন।

কর্মজীবন
--------

বাবু ১৯৯৫ সালে ভোলার একটি থিয়েটার ক্লাবের মাধ্যমে তার অভিনয় জীবন শুরু করেন। ২০০৫ সাল থেকে ঢাকায় বিজ্ঞাপনচিত্রে অংশ নেওয়া শুরু করেন। ২০০৭ সালে এইতো প্রেম চলচ্চিত্রের একটি চরিত্রে অভিনয়ের মাধ্যমে চলচ্চিত্র জগতে প্রবেশ করেন। ২০০৯ সালে বিবিসি প্রযোজিত বিশ্বাস নামক একটি টেলিভিশন ধারাবাহিকে অভিনয় করেন। ২০১৮ সালে তিনি পোড়ামন ২ চলচ্চিত্রে খলনায়ক চরিত্রে অভিনয় করেন।

পুরস্কার
--------

মেরিল-প্রথম আলো পুরস্কার
* **মনোনীত**: শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার - *খেলা খেলা সারাবেলা*

ব্যক্তিগত জীবন
--------------

বাবু ব্যক্তিগত জীবনে ২০১২ সালের ১২ ডিসেম্বর নাজমুন নাহার সাথে বিবাহ বন্ধনে আবদ্ধ হন।

তথ্যসূত্র
---------

1. 1 2  "সাম্প্রতিক সাঈদ বাবু"। *যুগান্তর*। সংগ্রহের তারিখ ২৯ এপ্রিল ২০১৯।
2. ↑  "সাঈদ বাবুর দিনকাল..."। *ঢাকা টাইমস*। সংগ্রহের তারিখ ২৯ এপ্রিল ২০১৯।
3. ↑  "ফিরে দেখা"। *প্রথম আলো*। সংগ্রহের তারিখ ২৯ এপ্রিল ২০১৯।
4. 1 2 3 4 5  "জীবনী"। *সাঈদ বাবু* (ইংরেজি ভাষায়)। সংগ্রহের তারিখ ২৯ এপ্রিল ২০১৯। [*স্থায়ীভাবে অকার্যকর সংযোগ*]
5. 1 2  "'আমার অভিনয়জীবনের একটি সেরা কাজ'"। *প্রথম আলো*। সংগ্রহের তারিখ ২৯ এপ্রিল ২০১৯।
6. ↑  "Making learning fun"। *ডেইলি স্টার* (ইংরেজি ভাষায়)। ১৫ অক্টোবর ২০১০। সংগ্রহের তারিখ ২৯ এপ্রিল ২০১৯।
7. ↑  "'শুটিংয়ের ফাঁকে আয়নার সামনে দাঁড়িয়ে রিহার্সাল করি'"। *প্রথম আলো*। সংগ্রহের তারিখ ২৯ এপ্রিল ২০১৯।
8. ↑  "অনুদানের ছবিতে সাঈদ বাবু"। *মানবজমিন*। সংগ্রহের তারিখ ২৯ এপ্রিল ২০১৯।
9. ↑  "বড় পর্দায় সাঈদ বাবু"। *মানবজমিন*। সংগ্রহের তারিখ ২৯ এপ্রিল ২০১৯।
**গোয়েন্দা গার্গী** হল বাঙালি সাহিত্যিক তপন বন্দ্যোপাধ্যায়ের একটি কাল্পনিক মহিলা গোয়েন্দা চরিত্র। গোয়েন্দা গার্গীকে নিয়ে লেখক ত্রিশেরও বেশি উপন্যাস লিখেছেন যার বেশিরভাগ প্রাপ্তবয়স্কদের জন্য। বিথিন মুখোপাধ্যায় ছদ্মনামেও কিছু গোয়েন্দাকাহিনী প্রকাশিত হয়েছে।

চরিত্র
------

গার্গীর পুরো নাম গার্গী ব্যানার্জী। সে কলকাতা বিশ্ববিদ্যালয়ে গণিতের ছাত্রী এবং সখের রহস্যভেদী। বেশিরভাগ সময় অযাচিতভাবে রহস্যজালে জড়িয়ে পড়ে গার্গী এবং বুদ্ধির দৌড়ে অপরাধীকে পরাস্ত করে। গার্গীর ডাকনাম মিতুন। গার্গী প্রথমে থাকত দাদা-বৌদির পরিবারে, পরে ‘ঈর্ষার সবুজ চোখ’ উপন্যাসে সায়ন চৌধুরীকে বধূহত্যার অভিযোগ থেকে মুক্ত করে সে এবং বিবাহ করে তাকে।

চলচ্চিত্র
---------

৯০ এর দশকে গার্গীর গোয়েন্দাকাহিনী *ঈর্ষার সবুজ চোখ* ছোটপর্দায় ঈর্ষা নামে প্রচারিত হয়। গার্গীর ভূমিকায় অভিনয় করেছিলেন ইন্দ্রানী হালদার। *বহে বিষ বাতাস* গল্প অবলম্বনে আকাশ আট বাংলা চ্যানেলে গার্গীর গোয়েন্দা কাহিনী প্রচারিত হয়। অনিন্দ্য সরকারের পরিচালনায় এই কাহিনীচিত্রে গার্গী চরিত্রে অভিনয় করেছেন দেবলীনা সেন।

তথ্যসূত্র
---------

1. 1 2  এবেলা.ইন, শাঁওলি। "এবার 'গোয়েন্দা' হলেন সুন্দরী দেবলীনা"। *ebela.in* (ইংরেজি ভাষায়)। সংগ্রহের তারিখ ২০১৯-০৭-১৪।
2. ↑  "খলনায়িকা থেকে গোয়েন্দা মেয়েরা কম যায়নি কিছুতেই"। *www.anandabazar.com*। সংগ্রহের তারিখ ২০২১-০৭-০৩।
3. ↑  "ব্যোমকেশ-ফেলুদা-শবরের পর এবার আসছেন গোয়েন্দা গার্গী"। *Eisamay*। ২০১৭-১২-২৯। সংগ্রহের তারিখ ২০১৯-০৭-১৪।
**থিনিস** বা **থিস** হল প্রাচীন মিশরের একটি জনপদের গ্রিক নাম। মিশরীয় ভাষায় এই জনপদ *চেনি* নামে পরিচিত ছিল। আবিডোসের নিকটবর্তী কোনও অঞ্চলে অবস্থিত এই জনপদটি প্রথম ও দ্বিতীয় রাজবংশের আমলে মিশরের রাজধানী ছিল। এখনও পর্যন্ত অনাবিষ্কৃত হলেও বহু প্রাচীন লেখকের লেখাতেই এর উল্লেখ পাওয়া গেছে। এঁদের মধ্যে বিখ্যাত প্রাচীন ঐতিহাসিক মানেথোর নাম বিশেষভাবে উল্লেখযোগ্য। তিনি থিনিসকেন্দ্রিক একটি উপজাতি সংঘের নেতা হিসেবে মেনেস বা নারমের'এর নাম উল্লেখ করেন; এই মেনেসের নেতৃত্বেই মিশর ঐক্যবদ্ধ হয় ও তিনি মিশরের প্রথম ফারাও হিসেবে গণ্য হন।

তৃতীয় রাজবংশের আমল থেকে থিনিসের গুরুত্ব দ্রুত কমতে থাকে। রাজধানী সরে যায় মেমফিসে। পরবর্তী যুগে থিনিস আর কখনোই আগের গুরুত্ব ফিরে পায়নি। তবে আদি রাজত্বের সময়কালীন মূল প্রশাসনিক কেন্দ্র হিসেবে প্রাচীন মিশরীয় ধর্মশাস্ত্রে থিনিস ধীরে ধীরে একটি রূপকথার নগরীতে পরিণত হয়; যেমন বুক অব দ্য ডেড বা *মৃতের বইতে* এই নগর স্বর্গের এক স্থান হিসেবে উল্লিখিত।

তথ্যসূত্র
---------

1. ↑  Gardiner, Sir Alan Henderson (1964) [1961]. *Egypt of the pharaohs: An introduction*. Oxford: Oxford University Press. ISBN 978-0-19-500267-6. পৃঃ - ৪৩০।
2. ↑  Massey, Gerald (1907). *Ancient Egypt: The light of the world*. 2. London: T. Fisher Unwin. পৃঃ - ৬৩৭।
ক্বারী **শাইখ সাঈদ হাসান সামুর** (১৯১৭ - ৩০ আগস্ট ১৯৮২) হলেন একজন শাইখ, ইসলামি পণ্ডিত, আইনবিদ ও ক্বারী (কুরআন আবৃত্তিকারী)।[১] তিনি ফিলিস্তিনের শহর তুলকারমে জন্মগ্রহণ করেন এবং বেড়ে ওঠেন। তিনি সিরিয়া ও আরব বিশ্বের একজন জনপ্রিয় ক্বারী।[২][৩] তিনি তৎকালীন সময়ের আরবের রেডিও স্টেশনগুলোতে কুরআন আবৃত্তিকারীদের মধ্যে অন্যতম ছিলেন।

প্রাথমিক ও শিক্ষাজীবন
---------------------

শাইখ সাঈদ বিন হাসান সামুর ১৯১৭ সালে ফিলিস্তিনের তুলকারম শহরের একটি বিখ্যাত শিক্ষায়তনিক পরিবারে জন্মগ্রহণ করেন এবং সেখানেই বেড়ে ওঠেন। তিনি তুলকারমের বেশ কিছু আলেমদের নিকট ইসলামি আইনশাস্ত্র ও কুরআন অধ্যয়ন করেন। এরপর যুবক বয়সে তিনি তুলকারমের মসজিদ ও ধর্মীয় প্রতিষ্ঠানে কুরআন অধ্যয়ন শুরু করেন। [2]

এরপর তিনি ১৯৩৭ সালে কায়রোতে আল-আজহার বিশ্ববিদ্যালয়ে যোগ দেন। সেখানে তিনি *আশ-শাতাবিয়্যাহ্* নিয়মে ইমাম আসিম কর্তৃক বর্ণিত ইমাম হাফসের কুরআন আবৃত্তিপদ্ধতি অধ্যয়ন করেন এবং এটি আয়ত্ত করেন এবং নবি মুহাম্মদ পর্যন্ত ধারাবাহিকতার একটি সনদ লাভকরে, অতপর তুলকরমে ফিরে আসেন। [2]

১৯৪০-এর দশকের মাঝামাঝি সময়ে তিনি দামেস্কে গমন করেন এবং ইসআফুল খাইর স্কুল এবং ইনস্টিটিউট ফর দ্য রিভাইভাল অফ ইসলামিক সায়েন্সেস-এ পড়াশোনা করেন এবং ১৯৬০ সালে সিরিয়ার আরব রেডিওতে কুরআনের অস্তিত্ব ও পার্থক্য ব্যাখ্যা করে প্রশংসাপত্র লাভ করেন। [2]

শাইখ সাঈদ সামুর ফিলিস্তিন ও জর্ডানের বেশ কয়েকটি মসজিদের ইমাম ছিলেন এবং জর্ডানে কুরআন অধ্যয়নের জন্য একটি শিক্ষালয় প্রতিষ্ঠা করেছিলেন। তিনি কুরআনের বেশ কয়েকটি প্রতিলিপিকৃত মুদ্রণ পরীক্ষা করতেও অবদান রেখেছিলেন এবং জর্ডানের আওকাফ মন্ত্রণালয়ের একজন উপদেষ্টা ছিলেন। [2]

তার শিক্ষকদের মধ্যে শাইখ উসমান বিন সুলাইমান মুরাদ অন্যতম।[4][5][6]

উল্লেখযোগ্য ছাত্র
-----------------

তার বহু ছাত্র রয়েছে। তাদের মধ্যে অন্যতম কয়েকজন হলেন:

* শাইখ মাহমুদ আব্দুল কাদের ইদ্রিস। [7] [1]
* শরিয়ত বিষয়ক অধ্যাপক শাইখ বাসাম আলী সালামত আল-আমুশ। [2]
* শাইখ আম্মার তাওফিক আহমেদ বাদাভি। [2]
* শাইখ শুয়াইশ আল-মুহামিদ। [3]